|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **16.** |
| **Nastavna tema:** | **Recikliraj i pokloni** | **Broj sati izvedbe:** | **1** |
| **Sadržaj koji se obrađuje:** | **Solidarnost i ekološka osviještenost** |
| **Očekivanja međupredmetnih tema** | | | |
| uku A.3.3. Kreativno mišljenje. Učenik kreativno djeluje u različitim područjima učenja.  pod A.3.1. Primjenjuje inovativna i kreativna rješenja  osr A 3.3. Razvija osobne potencijale.  osr C 3.2. Prepoznaje važnost odgovornosti pojedinca u društvu.  osr C 3.3. Aktivno sudjeluje i pridonosi školi i lokalnoj zajednici.  odr A.3.3. Razmatra uzroke ugroženosti prirode.  goo C.3.2. Doprinosi društvenoj solidarnosti. | | | |
| **Ključni pojmovi:** | blagdansko raspoloženje, darivanje, reciklaža, solidarnost, praktični rad, šivanje | | |
| **Potrebno pripremiti:** | škare, igle za šivanje, konce, dugmad, patentne zatvarače, staru odjeću | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje cilj današnjeg sata:   * Osvijestiti važnost recikliranja odjevnih materijala * Praktično se izraziti kroz izradu pernice za prijatelja ili prijateljicu iz razreda   Razrednik/razrednica razgovara s učenicima i postavlja pitanja:  Što radite s odjećom koju više ne želite ili ne možete nositi?  Od kojih se materijala izrađuje odjeća?  Poklanjate li svoju odjeću u humanitarne svrhe?  Popravljate li vi ili vaši ukućani oštećenu odjeću?  Nosite li svoju oštećenu odjeću u trgovine koje istu zaprimaju u svrhu reciklaže?  Promotri odjeću koju imaš na sebi. Što je teško razgradivo ili se ne može razgraditi?  **Središnji dio**  Razrednik/razrednica demonstrira osnove šivanja (Prilog 1).  Razrednik/razrednica je pripremio/pripremila kutiju unutar koje se nalaze papirići s imenima učenika. Svaki učenik uzima jedan papirić i ne govori ime koje je dobio.  Učenici su od kuće donijeli škare, igle za šivanje, konce, staru tkaninu, patentne zatvarače, dugmad i drugo.  Zadatak: Izradi školsku pernicu prijatelju ili prijateljici čije si ime dobio/dobila na papiriću.  Učenici s teškoćama izrađuju jednostavniju pernicu od stare čarape ili sličnog koju mogu uz pomoć asistenta u nastavi ukrasiti prema vlastitoj želji (Prilog 2)**.**  Razrednik/razrednica pušta prigodnu glazbu te savjetuje učenike ukoliko je to potrebno.  **Završni dio**  Učenici darivaju jedni druge. | | | |

**Prilog 1**

Video demonstracija ručnog šivanja

<https://www.youtube.com/watch?v=1FknfumFPX8>

**Prilog 2**

<https://www.youtube.com/watch?v=hhKc20upuOY>